Diari Oficial de la Generalitat Valenciana


Sumari del DOGV 8143, del 06-10-2017 (2017/8643)

RESOLUCIÓ de 27 de setembre de 2017, de la Vicepresidència i Conselleria d'Igualtat i Polítiques Inclusives, per la qual es convoca la concessió de 4 beques per a la realització de pràctiques professionals en la Direcció General de l'Institut Valencià de les Dones i per la Igualtat de Gènere.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8143

Data del DOGV
:   06-10-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/8643


Data del document
:   27-09-2017

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 27 de setembre de 2017, de la Vicepresidència i Conselleria d'Igualtat i Polítiques Inclusives, per la qual es convoca la concessió de 4 beques per a la realització de pràctiques professionals en la Direcció General de l'Institut Valencià de les Dones i per la Igualtat de Gènere. [2017/8643]  
Dins del marc normatiu establit pel Decret 132/2009, de 4 de setembre, del Consell, pel qual es regula la concessió de beques, desplegat per l'Ordre 17/2011, de 6 de maig, de la Conselleria de Justícia i Administracions Públiques, s'ha publicat l'Ordre 7/2017, de 27 de juliol, de la Vicepresidència i Conselleria d'Igualtat i Polítiques Inclusives, per la qual s'aproven les bases per les quals es regulen beques per a la realització de pràctiques professionals en la Direcció General de l'Institut Valencià de les Dones i per la Igualtat de Gènere, on el seu article 2 establix que les beques es convocaran mitjançant Resolució de la persona titular de la Conselleria competent en igualtat d'oportunitats entre dones i hòmens.  
En virtut del que exposa i de conformitat amb el que establix l'article 160.4.b de la Llei 1/2015, de 6 de febrer, de la Generalitat, d'Hisenda Pública, del sector públic instrumental i de subvencions, i la resta de normativa d'aplicació, resolc:  
  
Primer. Objecte i nombre de beques  
1. Convocar la concessió, en règim de concurrència competitiva, de 4 beques, per a completar la formació de persones jóvens titulades universitàries, per mitjà de la realització de pràctiques professionals en les dependències de la Direcció General de l'Institut Valencià de les Dones i per la Igualtat de Gènere a partir de l'exercici 2017, adreçades a la millora i especialització professional de les persones amb les següents titulacions oficials universitàries:  
a) Dos beques per a dos persones llicenciades o graduades en dret, amb l'objecte de realitzar pràctiques en matèria de procediments administratius.  
b) Una beca per a una persona llicenciada o graduada en ciències polítiques i de l'administració, amb l'objecte de realitzar pràctiques en matèria de polítiques per a la promoció del dret d'igualtat d'oportunitats entre dones i hòmens i/o la violència de gènere.  
c) Una beca per a una persona llicenciada o graduada en Biblioteconomia o Informació i Documentació, amb l'objecte de realitzar pràctiques en matèria de gestió de fons bibliogràfics.  
2. La direcció tècnica, supervisió i tutoria de les beques s'exercirà per la persona titular del servei on es realitzen les pràctiques o per qui el substituïsca.   
  
Segon. Bases reguladores de la convocatòria  
La convocatòria s'ajustarà a les bases reguladores aprovades per l'Ordre 7/2017, de 27 de juliol, de la Vicepresidència i Conselleria d'Igualtat i Polítiques Inclusives, per la qual s'aproven les bases per les quals es regulen beques per a la realització de pràctiques professionals en la Direcció General de l'Institut Valencià de les Dones i per la Igualtat de Gènere.  
  
Tercer. Finançament  
1. Les beques previstes en la present convocatòria es finançaran amb càrrec a l'aplicació pressupostària 13.62.27.7763144.82.8, línia de subvenció S5158000 del pressupost de la Generalitat per a l'exercici 2017 i el seu equivalent per a l'exercici 2018, condicionada a l'existència de crèdit adequat.  
2. De conformitat amb l'article 17.1 i la disposició final segona del Decret 132/2009, de 4 de setembre, del Consell, pel qual es regula la concessió de beques, la quantitat inicial de percepció de beques, establida en 1.000 euros per la Resolució d'1 de novembre de 2009, del vicepresident segon del Consell i conseller d'Economia, Hisenda i Ocupació, s'ha d'incrementar anualment des de la data en què va ser determinada, aplicant el mateix increment global previst per a la despesa del sector públic en les lleis de pressupostos de cada any. Ja que, des de 2009 fins a 2017, les dites despeses s'han incrementat un 0,3 % en 2010 i un 1 % tant en 2016 com en 2017, la quantia bruta mensual de la beca serà de 1.023,16 euros. Sobre el dit import es practicarà la retenció corresponent a compte de l'Impost sobre la Renda de les Persones Físiques, així com la corresponent cotització a la Seguretat Social en els termes establits en el Reial decret 1493/2011, de 24 d'octubre, i les altres, si és el cas, que pogueren correspondre.  
  
3. De conformitat amb el Reial decret 1493/2011, de 24 d'octubre, la quota empresarial de la Seguretat Social de la persona adjudicatària de la beca es finançarà amb càrrec a la mateixa aplicació i codi de línia mencionats en el punt 1 d'aquest apartat, per l'import que corresponga segons la normativa vigent en la matèria.  
4. La quantia màxima global destinada a les beques previstes en la present convocatòria no podrà superar les quantitats següents, llevat que siguen prorrogades:  
Anualitat 2017: 12.734,64 euros  
Anualitat 2018: 38.203,92 euros  
  
Quart. Requisits de les persones beneficiàries  
1. Les persones sol·licitants de les beques hauran de ser residents a la Comunitat Valenciana i complir amb els requisits establits en l'article 3 de l'Ordre 7/2017, de 27 de juliol, de la Vicepresidència i Conselleria d'Igualtat i Polítiques Inclusives, per la qual s'aproven les bases per les quals es regulen beques per a la realització de pràctiques professionals en la Direcció General de l'Institut Valencià de les Dones i per la Igualtat de Gènere, en la data de finalització del termini de presentació de les sol·licituds.  
2. No podran optar a les beques que regulen aquestes bases els que, en el moment de publicar-se la convocatòria, estiguen disfrutant d'una altra beca de pràctiques professionals en la Generalitat, excepte quan resten menys de dos mesos per a la seua finalització.  
3. La no-presentació de la persona aspirant a l'entrevista comportarà la seua exclusió de la convocatòria.  
  
Cinqué. Termini, lloc i forma de presentació de les sol·licituds  
1. Les persones aspirants a obtindre una beca presentaran, per via electrònica, una única sol·licitud, en la que optaran exclusivament a una de les beques convocades, i el currículum de forma completa, segons models normalitzats, en el termini de 10 dies hàbils a partir de l'endemà al de la publicació de la present resolució en el Diari Oficial de la Generalitat Valenciana.  
2. Ambdós documents són obligatoris i estaran accessibles en la seu electrònica de la Generalitat, https://sede.gva.es (Procediments administratius: seu electrònica). a l'omplir aquests formularis s'obtindrà l'autobaremació inicial dels mèrits adduïts en el currículum, que es calcularà de forma automàtica a partir de la informació aportada en el mateix. El resultat de la dita baremació es visualitzarà com un camp més del formulari.  
3. El lloc i forma de presentació de les sol·licituds s'ajustaran al que preveu l'article 7 de l'Ordre 7/2017, de 27 de juliol, de la Vicepresidència i Conselleria d'Igualtat i Polítiques Inclusives, per la qual s'aproven les bases per les quals es regulen beques per a la realització de pràctiques professionals en la Direcció General de l'Institut Valencià de les Dones i per la Igualtat de Gènere.  
  
Sisé. Ordenació i instrucció  
L'ordenació i instrucció del procediment, per a la concessió de les beques convocades, correspondrà a la Direcció General de l'Institut Valencià de les Dones i per la Igualtat de Gènere.  
  
Seté. Presentació de documentació acreditativa dels mèrits  
1. El règim per a la presentació acreditativa dels mèrits serà l'establit en l'article 7.7. de l'Ordre 7/2017, de 27 de juliol, de la Vicepresidència i Conselleria d'Igualtat i Polítiques Inclusives, per la qual s'aproven les bases per les quals es regulen beques per a la realització de pràctiques professionals en la Direcció General de l'Institut Valencià de les Dones i per la Igualtat de Gènere. Junt amb la sol·licitud i al currículum presentat per via electrònica no s'acompanyarà cap documentació.  
2. Quan es faça públic el resultat de l'autobaremació inicial dels mèrits detallats en el currículum, l'òrgan instructor, a la vista d'això, determinarà les 10 sol·licituds que han obtingut la millor puntuació i que hauran de presentar la documentació.  
3. La valoració es realitzarà d'acord amb els criteris establits en l'article 4 de l'Ordre 7/2017, de 27 de juliol, de la Vicepresidència i Conselleria d'Igualtat i Polítiques Inclusives, per la qual s'aproven les bases per les quals es regulen beques per a la realització de pràctiques professionals en la Direcció General de l'Institut Valencià de les Dones i per la Igualtat de Gènere.  
  
Huité. Duració de les beques  
1. La beca tindrà una durada màxima de 12 mesos, comptats des de la data que s'indique en la resolució de concessió, podent ser prorrogada, mitjançant una resolució expressa, fins a un període màxim de 12 mesos addicionals, sempre que existisca crèdit adequat i suficient en els pressupostos de la Generalitat per als exercicis a què afecte la pròrroga i que l'exercici de l'activitat que s'estiga efectuant així ho requerisca o aconselle.  
  
Nové. Mitjans de publicació i notificació dels distints tràmits  
1. La publicació de les llistes previstes en el procés de selecció es farà en la seu electrònica o portal institucional de la Generalitat en internet www.gva.es i també en la pàgina web de la Direcció General de l'Institut Valencià de les Dones i per la Igualtat de Gènere, http://www.inclusio.gva.es/ca/web/mujer   
2. La resolució de concessió es publicarà en les seus electròniques esmentades en l'apartat 1 i també en el Diari Oficial de la Generalitat Valenciana, amb expressió de les bases, convocatòria, programa i crèdit pressupostari a què s'imputen les beques atorgades, relació de les persones beneficiàries, quantitats concedides i la finalitat de les mateixes. La publicació de l'esmentada resolució produirà els efectes de notificació a les persones interessades, d'acord amb el que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques.  
  
Desé. Termini de resolució i efecte del silenci administratiu  
El termini màxim per a dictar i publicar la resolució serà de tres mesos, a comptar de la data de publicació de la convocatòria, sense perjuí que puga ampliar-se en els termes que preveu la legislació bàsica de procediment administratiu comú. Conclòs este termini, sense que s'haja dictat i publicat la resolució expressa, les persones interessades podran entendre desestimades les seues sol·licituds per silenci administratiu.  
  
  
Onzé. Òrgan competent per a la resolució i recursos  
1. La resolució de concessió o denegació de les beques està delegada en la directora general de l'Institut Valencià de les Dones i per la Igualtat de Gènere per resolució de 29 de febrer de 2016, de la vicepresidenta del Consell i consellera d'Igualtat i Polítiques Inclusives, sobre delegació de l'exercici de competències en determinats òrgans de la Vicepresidència i Conselleria.  
2. Les resolucions que es dicten d'acord amb el que disposa l'article anterior posaran fi a la via administrativa i contra les mateixes es podrà interposar recurs potestatiu de reposició en el termini d'un mes a comptar de l'endemà de la notificació o bé directament recurs contenciós-administratiu, en el termini de dos mesos a comptar de l'endemà de la notificació, de conformitat amb allò que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
Dotzé. Dades de caràcter personal  
1. Les dades personals de les persones sol·licitants, arreplegades en el transcurs del procediment, s'inclouran en el fitxer de dades de caràcter personal denominat Beques de pràctiques professionals de la Generalitat, creat per l'Ordre 3/2011, de 8 de novembre, de la Conselleria d'Hisenda i Administració Pública, en els termes i amb les condicions que s'arrepleguen en la Llei orgànica 15/1999, de 13 de desembre, de protecció de dades de caràcter personal i en el seu reglament de desplegament, aprovat pel Reial decret 1720/2007, de 21 de desembre.  
2. Les persones titulars de les dades personals contingudes en el dit fitxer automatitzat podran exercir els seus drets d'accés, rectificació i cancel·lació davant de la Direcció General de Tecnologies de la Informació.  
  
Tretzé. Efectes  
La present resolució produirà efectes des de l'endemà de la seua publicació en el Diari Oficial de la Generalitat Valenciana.  
  
Catorzé. Recursos contra la convocatòria  
La present resolució posa fi a la via administrativa i podrà ser recorreguda potestativament en reposició o bé cabrà plantejar directament recurs contenciós-administratiu conforme establixen els articles 112, 123 i 124 de la Llei 39/2015, d'1 d'octubre, de procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 27 de setembre de 2017.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.